text: Tenim el Verkami al PLAT: el documental ja te VIDA – CLARABOIA Som la cooperativa del vídeo | Productora Audiovisual | Mataró
  Dissabte assoliem amb èxit la data límit del procès de micromecenatge engegat des de la plataforma Verkami, per financiar part del documental 'El Plat o la Vida'.
  L'èxit a Verkami
  Prop de una vuitantena de "mecenes" han recolzat aquesta proposta audiovisual des de l'esmenada plataforma de microfinancament, amb la que hem assolit la quantia de 2.270€ als que restant les despeses bancaries i dels serveis prestats per Verkami dona un saldo de 2.105€, uns diners que es destinaran a les darreres tasques de post-producció, a la banda sonora i a les accions de posterior difussió del documental. Entre aquestes accions es troba l'estrena del documental al Teatre Monumental de Mataró el proper 20 d'abril a les 21h. Per aquesta data tan especial farem arribar una invitació a totes i tots els mecenes, padrins i persones que han fet possible aquest documental.
  Un projecte inpensable sense els nostres 'padrins'
  Com bé saben els professionals i aficionats que es dediquen a l'audiovisual, amb la quantitat rebuda a través de Verkami és gairebé impossible concebre un documental professional, i es per això que cal remarcar que a aquestes aportacions rebudes des de Verkami, cal afegir les aportacions de totes aquelles persones que van confiar cegament en el projecte i ho van fer de forma "analògica", és a dir, de tu a tu i mitjançant donacions directes a la Nani. A totes aquestes persones les hem volgut batejar com els nostres "padrins", sense ells hagués estat impossible aguaitar un projecte com el que finalment està resultant.
  Accions de difusió del documental
  I també i molt important, volem esmentar el finançament rebut arrel de les accions vinculades a la promoció de l'agricultura ecològica i KM0, la darrera la d'aquest passat divendres que va tenir lloc a Lasal de Mataró, on en Carles, la Marian, la Nani i l'Eric, van deleitar els paladars dels assistents amb una serie de plats elaborats amb materies primeres de coltiu ecològic a la nostra comarca pels agricultors Miquel de Palafolls, Àlex d'Argentona, Pau de Teià i Didac de Mataró, amb vins també ecològics de l'Oriol i en Toni de Can Riera de Mataró, pa artesanal de l'Apartat 108 i les postres de la Manuela, la Yolanda i la Maria Ángeles de Milola de Mataró.
  Següent article A vegades ens en sortim…	Article anterior Sopar Ecològic a Lasal per a "El Plat o la Vida"